ไฟแนนซ์ทูเดย์
&#8220;คนที่กลัวความล้มเหลวและกลัวที่จะเผชิญหน้ากับความท้าทาย จะไม่มีทางที่จะลิ้มรสแห่งความสำเร็จ&#8221;
25 ธ.ค. 2555

“คนที่กลัวความล้มเหลวและกลัวที่จะเผชิญหน้ากับความท้าทาย จะไม่มีทางที่จะลิ้มรสแห่งความสำเร็จ”
...วันนี้ขอนำเรื่องราวที่คณะรัฐมนตรี (ครม.) นายกฯ ยิ่งลักษณ์ ชินวัตร จะประชุมกัน เพราะมีวาระในหลายๆ เรื่องที่ชวนติดตาม
1.กระทรวงการคลัง จะเสนอให้ ครม.ให้ความเห็นชอบร่างประกาศ เรื่อง การลดอัตราอากรและยกเว้นอากรศุลกากรตามมาตรา 12 โดยยกเว้นภาษีนำเข้าถังบรรจุก๊าซธรรมชาติอัดประเภทถังเหล็ก 
ร่างประกาศดังกล่าว กำหนดให้ขยายระยะเวลาการยกเว้นอากรขาเข้าถังบรรจุก๊าซธรรมชาติอัดประเภทถังเหล็ก ซึ่งจะสิ้นสุดระยะเวลายกเว้นภาษีนำเข้าในวันที่ 31 ธ.ค.นี้ ออกไปอีก 1 ปี เป็นสิ้นสุดวันที่ 31 ธ.ค. 2556 
ขณะเดียวกันร่างประกาศฉบับนี้ ยังกำหนดให้สามารถนำแบบ (Model) สำหรับการประกอบ หรือผลิตเป็นแชสซีส์ที่มีเครื่องยนต์ติดตั้งไม่ต้องยื่นขออนุมัติแบบใหม่ต่อศุลกากร 
...2.กระทรวงการคลังจะเสนอ ครม. ให้อนุมัติให้โอนเงินของกองทุนเพื่อการฟื้นฟูและพัฒนาระบบสถาบันการเงิน เข้าบัญชีสะสมเพื่อการชำระคืนต้นเงินกู้ชดใช้ความเสียหายของกองทุนฟื้นฟูฯ ในปีงบประมาณ 2556 ในส่วนหนี้ดอกเบี้ยเงินกู้ FIDF 1 และ FIDF 3 จำนวน 5,000 ล้านบาท 
...3.กระทรวงการคลังจะเสนอ ครม. เห็นชอบต่ออายุมาตรการการเงินและมาตรการภาษีในพื้นที่จังหวัดชายแดนภาคใต้ ที่จะหมดอายุในวันที่ 31 ธ.ค. 2555 ต่อไปอีก 2 ปี ตั้งแต่วันที่ 1 ม.ค. 255631 ธ.ค. 2557